জানাগেছে, গত ৩ এপ্রিল মঙ্গলবার রাতে এক পক্ষের গরুর ধাক্কায় আরেক পক্ষের শ্রমিকের মাথা থেকে সিমেন্টের বস্তা পরে যাওয়া নিয়ে গন্ধর্বপুর গ্রামের সাহিদ আলী ও রুহেল মিয়ার লোকজনের মধ্যে সংঘর্ষের ঘটনা ঘটে। এ নিয়ে ৪ এপ্রিল বুধবার আবারো দুই পক্ষের মধ্যে সংঘর্ষের ঘটনা ঘটে। তাদের মধ্যে দুই দফা সংঘর্ষের ঘটনায় সাহিদ আলী, মইনুদ্দিন, মজনু মিয়া, রিপন মিয়া, শাহ আলম, সুটন মিয়া, ফুল মিয়া, রুহেল মিয়া, আফছর আলী, জুনেদ মিয়া, উকিল আলী, লায়েক মিয়া, নুর আলম সহ উভয় পক্ষের কমপক্ষে ২০ আহত হন। আহতদের মধ্যে ৭ জনকে আশঙ্কাজনক অবস্থায় সিলেট ওসমানী মেডিকেল কলেজ হাসপাতালে প্রেরণ করা হয়। অন্য আহতদের জগন্নাথপুর উপজেলা স্বাস্থ্য কমপ্লেক্সে ভর্তি সহ প্রাথমিক চিকিৎসা দেয়া হয়।